
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2010 M. KOVO 3 D. NUTARIMO NR. 220 „DĖL LIETUVOS RESPUBLIKOS VYRIAUSYBĖS KOMISIJOS – VALSTYBĖS PAŽANGOS TARYBOS SUDARYMO“ PAKEITIMO

2022 m. 		 d. Nr. 
Vilnius


Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2010 m. kovo 3 d. nutarimą Nr. 220 
„Dėl Lietuvos Respublikos Vyriausybės komisijos – Valstybės pažangos tarybos sudarymo“ ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS KOMISIJOS – VALSTYBĖS PAŽANGOS TARYBOS SUDARYMO

Vadovaudamasi Lietuvos Respublikos Vyriausybės įstatymo 22 straipsnio 15 punktu, 27 straipsnio 1, 4 ir 5 dalimis, Lietuvos Respublikos strateginio valdymo įstatymo 14 straipsnio 1 dalies 3 punktu ir 5 dalimi, 15 straipsnio 1 dalies 3 punktu, 16 straipsnio 4 ir 6 dalimis ir įgyvendindama Valstybės pažangos strategijos „Lietuvos pažangos strategija „Lietuva 2030“, patvirtintos Lietuvos Respublikos Seimo 2012 m. gegužės 15 d. nutarimu Nr. XI-2015 
„Dėl Valstybės pažangos strategijos „Lietuvos pažangos strategija „Lietuva 2030“ patvirtinimo“ nuostatas bei atsižvelgdama į jos įgyvendinimo praktiką, Lietuvos Respublikos Vyriausybė nutaria:
1. Sudaryti šią Lietuvos Respublikos Vyriausybės komisiją – Valstybės pažangos tarybą (toliau – Taryba):
Ingrida Šimonytė – Lietuvos Respublikos Ministrė Pirmininkė (Tarybos pirmininkė); 
Aleksandras Abišala – Lietuvos Nepriklausomybės akto signataras, buvęs Ministras Pirmininkas; 
Marijuš Antonovič – Vilniaus universiteto Tarptautinių santykių ir politikos mokslų instituto lektorius, Lenkų diskusijų klubo valdybos narys; 
Aušrinė Armonaitė – ekonomikos ir inovacijų ministrė;
Kristijonas Bartoševičius – Lietuvos Respublikos Seimo narys, Tėvynės sąjungos-Lietuvos krikščionių demokratų frakcijos atstovas;
Agila Barzdienė – Lietuvos Respublikos Prezidento kanceliarijos kanclerė;
Rasa Budbergytė – Seimo narė, Lietuvos socialdemokratų partijos frakcijos atstovė;
Dovydas Čeilutka – Lietuvos dirbtinio intelekto asociacijos prezidentas, UAB „Vinted“ mašininio mokymosi komandos vadovas, UAB „Turing College“ duomenų mokslo programos vadovas;
Elijus Čivilis – viešosios įstaigos „Investuok Lietuvoje“ vadovas;
Robertas Dargis – UAB „Eika“ valdybos pirmininkas;
Linas Dičpetris – UAB „Ernst & Young Baltic“ partneris;
Arūnas Gelūnas – Lietuvos nacionalinio dailės muziejaus direktorius;
Simonas Gentvilas – aplinkos ministras; 
Miša Jakobas – Vytauto Didžiojo universiteto licėjaus „Sokratus“ mokytojų mentorius;
Algirdas Kaušpėdas – architektas;
Gediminas Kirkilas – buvęs Ministras Pirmininkas;
Dainius Kreivys – energetikos ministras;
Asta Kubilienė – Seimo narė, Lietuvos valstiečių ir žaliųjų sąjungos frakcijos atstovė; 
Aušra Kukelkaitė – viešosios įstaigos „Global Lithuanian Leaders“ direktorė; 
Raimondas Kuodis – ekonomistas;
Gabrielius Landsbergis – užsienio reikalų ministras; 
Raimundas Lopata – Seimo narys, Liberalų sąjūdžio frakcijos atstovas;
Nerijus Mačiulis – ekonomistas;
Aušra Maslauskaitė – Vytauto Didžiojo universiteto Sociologijos katedros profesorė, Lietuvos socialinių mokslų centro Sociologijos instituto vyriausioji mokslo darbuotoja; 
Gintautas Mažeikis – Vytauto Didžiojo universiteto Socialinės ir politinės kritikos centro vadovas;
Dalius Misiūnas – UAB „ISM Vadybos ir ekonomikos universitetas“ rektorius;
Žymantas Morkvėnas – viešosios įstaigos Baltijos aplinkos forumo vadovas;
Martynas Nagevičius – Lietuvos atsinaujinančių išteklių energetikos konfederacijos prezidentas; 
Urtė Neniškytė – Vilniaus universiteto Gyvybės mokslų centro vyresnioji mokslo darbuotoja;
Monika Ošmianskienė – Seimo narė, Laisvės frakcijos atstovė;
Agnė Paliokaitė – UAB „Visionary Analytics“ direktorė;
Rimvydas Petrauskas – Vilniaus universiteto rektorius;
Jonas Pinskus – Seimo narys, Lietuvos regionų frakcijos atstovas; 
Mindaugas Puidokas – Seimo narys, Darbo partijos frakcijos atstovas; 
Lukas Savickas – Seimo narys, Demokratų frakcijos „Vardan Lietuvos“ atstovas;
Mindaugas Sinkevičius – Lietuvos savivaldybių asociacijos prezidentas;
Gintarė Skaistė – finansų ministrė;
Gaja Šavelė – Nacionalinės nevyriausybinių organizacijų koalicijos direktorė; 
Jurgita Šiugždinienė – švietimo, mokslo ir sporto ministrė;
Laimutis Telksnys – Vilniaus universiteto Duomenų mokslo ir skaitmeninių technologijų instituto profesorius, Lietuvos mokslų akademijos Elektronikos ir informatikos mokslų sekcijos pirmininkas;
Mindaugas Ubartas – asociacijos „Infobalt“ vadovas;
Nerijus Udrėnas – valstybės įmonės Klaipėdos valstybinio jūrų uosto direkcijos valdybos pirmininkas, Vilniaus universiteto Tarptautinių santykių ir politikos mokslų instituto profesorius partneris;
Rimvydas Valatka – Lietuvos Nepriklausomybės Akto signataras, žurnalistas;
Diana Vilytė – valstybės įmonės Registrų centro paslaugų valdymo direktorė, Vytauto Didžiojo universiteto tarybos pirmininkė;
Ramūnas Vilpišauskas – Vilniaus universiteto Tarptautinių santykių ir politikos mokslų instituto Jean Monnet profesorius; 
Rytis Zemkauskas – rašytojas, žurnalistas.
2. Nustatyti, kad Tarybos veiklos tikslas – telkti valstybės institucijų ir įstaigų bei visuomenės pajėgas valstybės ir visuomenės ateities raidos analizavimui, modeliavimui ir projektavimui, valstybės pažangos idėjų sklaidai ir šiais klausimais teikti pasiūlymus Vyriausybei. 
3. Pavesti Tarybai:
3.1. inicijuoti reguliarias viešąsias diskusijas valstybės ir visuomenės ateities raidai ir valstybės pažangos idėjoms bei jų įgyvendinimui aptarti;  
[bookmark: _Hlk87963840]3.2. dalyvauti rengiant Valstybės pažangos strategijos „Lietuva 2050“ projektą, Strateginio valdymo įstatyme nurodytų strateginio lygmens planavimo dokumentų, prireikus – ir kitų valstybės strategijų projektus, teikti dėl jų pasiūlymus Vyriausybei;
3.3. dalyvauti prižiūrint valstybės pažangos strategijos įgyvendinimą, inter alia, svarstant pažangą, pasiektą įgyvendinant valstybės pažangos strategiją ir nacionalinį pažangos planą, taip pat teikti Vyriausybei su pasiekta pažanga susijusias išvadas, pasiūlymus ir rekomendacijas.
4. Nustatyti, kad Tarybą ūkiškai ir techniškai aptarnauja Lietuvos Respublikos Vyriausybės kanceliarija. 

